**Lehen gaia:**

**euskara munduko hizkuntzen artean**

[1. Euskararen ezaugarri tipologiko tipikoak 1](#_Toc494105398)

[2. SOV hizkuntza 1](#_Toc494105399)

[3. Hizkuntza morfologikoki ergatiboa (edo ergatibo-absolutiboa) 2](#_Toc494105400)

[4. Euskara subjektua isildu dezakeen hizkuntza da, *pro-drop* tankerakoa 3](#_Toc494105401)

[5. Euskara komunztadura aberatseko hizkuntza da 3](#_Toc494105402)

[6. Euskara hurrenkera libreko hizkuntza da 3](#_Toc494105403)

[7. Aipagarri diren euskararen beste ezaugarri batzuk 3](#_Toc494105404)

[7.1. Kide bakarreko familia 4](#_Toc494105405)

[7.2. Hizkuntza eranskaria 4](#_Toc494105406)

[7.3. Generorik ez 4](#_Toc494105407)

[7.4. Laguntzaileak 4](#_Toc494105408)

# 1. Euskararen ezaugarri tipologiko tipikoak

● euskara SOV hizkuntza malgua da

● euskara hizkuntza ergatiboa da

● euskara subjektua isildu dezakeen hizkuntza da, *pro-drop* tankerakoa

● euskara komunztadura aberatseko hizkuntza da

● euskara hurrenkera libreko hizkuntza da

# 2. SOV hizkuntza

 ● Honek esan nahi du *out of the blue* testuinguru neutroetan, tipikoki SOV hurrenkera erakutsiko duela hizkuntzak:

(1) a. Zer gertatu da?

 b. Ainhoak guardasola galdu du

 c. # Guardasola Ainhoak galdu du, #Galdu du guardasola Ainhoak…

● Normalean, SOV ezaugarri honek beste batzuk dakartza elkarturik:

1. *IS + postposizioa* hurrenkera[[1]](#footnote-1)
2. *AS + Laguntzailea* hurrenkera
3. *Genitiboa + Izena* hurrenkera

# 3. Hizkuntza morfologikoki ergatiboa (edo ergatibo-absolutiboa)

● Honek esan nahi du perpaus iragangaitzetan subjektua (eta subjektuarekiko komunztadura) perpaus iragankorretako objektua bezala markatzen dela, eta ez perpaus iragankorretako subjektua bezala:

(2) a. Ainhoa-k laguna bisitatu du

 b. Ainhoa (lurrera) erori da / laguna (lurrera) erori da

 c. \*Ainhoa-k (lurrera) erori da / laguna-k (lurrera) erori da

(3) latina edo gaztelania ez dira horrelakoak:

 a. Ainhoa ha visitado a su amiga

 b. \*A Ainhoa se ha caído / \*A su amiga se ha caído

 c. Ainhoa se ha caído / su amiga se ha caído

(4) a. mullier mullierem vide (*‘emakumeak emakumea ikusi zuen’*)

 b. {mullier , \*mullierem} cade (*‘emakumea erori zen*’)

● Aditz komunztaduran ere antzeko zerbait ikusten da neurri batean behintzat:[[2]](#footnote-2)

(5) a. Ainhoak (ni) bisitatu *n*-au

 b. (ni) lurrera erori *n*-aiz

 c. (nik) Ainhoa bisitatu du-*t*

# 4. Euskara subjektua isildu dezakeen hizkuntza da, *pro-drop* tankerakoa

● Alegia, subjektua isildu egin daiteke, aditz jokatuak berak adierazten duelako:

(6) a. Ainhoari liburu bat utzi nion (vs. *nik* Ainhoari liburu bat utzi nion)

 b. gaztelania: Le dejé un libro a Ainhoa

 c. ingelesa: \* Lent a book to Ainhoa / I lent a book to Ainhoa

# 5. Euskara komunztadura aberatseko hizkuntza da

● Komunztadura pertsona anitzekoa da; subjektua ez ezik gainerako izen-sintagmak ere isildu daitezke:

(7) a. Kalean ikusi zintudan (vs *nik zu* kalean ikusi zintudan)

 b. Liburu bat utziko dizut (vs *nik zuri* liburu bat utziko dizut)

# 6. Euskara hurrenkera libreko hizkuntza da

● Neurri batean aurreko ezaugarriarekin lotzen da; adizki jokatuak nahikoa informazio ematen duenez IS bakoitzari buruz, berauek lekuz alda daitezke, informazio-beharren arabera:

(8) a. Ainhoari liburu bat utzi nion b. Utzi nion liburu bat Ainhoari

 c. Liburu bat utzi nion Ainhoari d. Ainhoari utzi nion liburu bat

 e. Utzi nion Ainhoar liburu bat f. Liburu bat Ainhoari utzi nion

# 7. Aipagarri diren euskararen beste ezaugarri batzuk

● euskarak ez dauka ahaide ezagunik, kide bakarreko familia osatzen du.

● euskara hizkuntza eranskaria da

● euskarak ez dauka generorik izen-sintagmaren alorrean (ez izen, ez adjektibo ez determinatzaileek ez daukate genero gramatikalik)

● euskarak aditz laguntzaile bi (*izan* eta \**edun*) erabiltzen ditu

## 7.1. Kide bakarreko familia

● Ez da erakutsi euskarak ahaiderik daukanik. Ahaide seguru bakarra akitaniera da; hau da, Akitanian (Frantziako hego-mendebalean) dauden I-III mendeetako inskripzioak euskararekin lotzen dira:

(9) nescato, sembe, cizon, andre, ombe, umme

## 7.2. Hizkuntza eranskaria

● Euskarak joera du flexio-morfologian atzizki argiak pilatzeko, bakoitzaren esanahi gramatikala ere argia delarik:

(10) hiru etxe-eta-tik, etxe-a-k, etxe-a-rekin, zu-re-ki-ko (harremana)…

Ezaugarri hau hizkuntza malgukari eta bakartzaileekin kontrajartzen da.

## 7.3. Generorik ez

● Nabarmena da euskaraz *mahai, ikasle, irakasle* bezalako izenak ez direla ez maskulino ez femenino; berdin adjektibo eta mugatzaileen formekin, printzipioz. Hori bai, lagunarteko hizkeran, gaztelaniatik zuzenean mailegatu ahal ditugu izenak edo adjktiboak generoa eta guzti:

(11) a. Nire arreba *arkitekta* da

 b. Ze *guapo* zauden, ze *guapa* zauden (*Glaukoma* taldearen kanta bat)

##  7.4. Laguntzaileak

Nabarmena da euskaraz aditz iragangaitzek eta iragankorrek aditz laguntzaile banatuak erabiltzen dituztela:

(12) a. XX. mendean jaio *nintzen* (= izan)

 b. Musika gustora entzuten *dut* (= \*edun)

Honetan bat dator euskara italiera, frantsesa eta beste hizkuntza erromaniko batzuekin. Nolanahi ere, zentzu hertsian aditz laguntzaileak gehiago dira euskaraz, IS-kopurua, modua eta euskalkiak aintzat hartzen badira:

(13) Etor *ninteke* (=\*edin), egin *nezake* (=\*ezan), esan *deutsagu* (=eutsi), egin *dirot*

(\*iron), erran *derautazu* (\*eradun)

**Bibliografia laburra**

Fernández, B. (2016) *Euskara para castellanohablantes (O de cómo dos lenguas tan*

 *distintas se parecen tanto)*, Erein: Donostia.

Igartua, I. eta X. Zabaltza (2012) *Euskararen historia laburra*, Etxepare Institutua:

Donostia.

Lakarra, J. (1997) “Euskararen historia eta filologia: arazo zahar, bide berri” *ASJU* 31:2,

447-536

Gorrotxategi, J., J. Lakarra, J., eta I. Igartua (arg.) (2018) Euskararen Historia, Eusko Jaularitza: Gasteiz.

Sareko Euskal Gramatika (data gabe) “Bereizgarri tipologikoak”, <http://www.ehu.eus/seg/morf/2>

*The Word Atlas of Language Structures On Line*: <http://wals.info/>

1. *Deklinabide* hitza ere erabiltzen da batzuetan, informalki, baina euskarak ez du deklinabiderik, postposizio sistema bat baizik. [↑](#footnote-ref-1)
2. *Neurri batean* diogu, orainaldikoak ez diren aditz forma batzuetan ezberdintasun hori galdu egiten delako:

Ainhoak (ni) nisitatu *n*-induen / Lurrera erori *n*-intzen / Ainhoa bisitatu *n*-uen

6. gaian tratatuko dugu fenomeno hau. [↑](#footnote-ref-2)